
Természetes személyek pénzügyi tudatosságának vizsgálata

Kulcsszavak: pénzügyi tudatosság, természetes személyek, finanszírozás, hitelezés, megtakarítás
Manapság egyre inkább előtérbe kerülnek a személyes pénzügyi döntések. Fontos, hogy időben elkezdjünk takarékoskodni a jövőnk érdekében. A korábban ingyenes egészségügyi, oktatási, nyugdíj ellátást fokozatosan váltja fel a fizetős ellátás, hiszen ezek állam által történő finanszírozása már nem megoldható. A TDK dolgozatomban elsősorban a magánszemélyek pénzügyi tudatosságait vizsgáltam. Kutatásom során arra kerestem a választ, hogy mennyire körültekintően hozzák meg pénzügyi döntéseiket. Milyen befektetési, biztosítási, hitel fajtákat ismernek és ezek közül melyikeket alkalmazzák a gyakorlatban. Melyek azok a pénzügyi attitűdök, amelyek ismeretlenek számukra. A dolgozatom első részében az elérhető szakirodalom felhasználásával ismertettem a témához kapcsolódó alapfogalmakat. Kérdőív segítségével arra kerestem választ, hogy a természetes személyek mennyire döntenek tudatosan, mennyire tájékozottak. Milyen gyakran készítenek költségvetéseket és mennyire körültekintően hozzák meg döntéseiket.



